text: 1. august búðu 54.738 fólk í Føroyum
text: #000001
text: Tað eru 641 fleiri enn 1. august í fjør
text: #000002
text: Fólkatalið heldur fram við at vaksa. Tann 1. august búðu 54.738 fólk í Føroyum. Tað eru 641 fleiri enn 1. august í fjør.
text: #000003
text: Árligi vøksturin seinasta árið kom upp á 1,2 prosent, eftir at hava ligið um 1,1 prosent í nakrar mánaðar.
text: #000004
text: Um hugt verður nærri at samansetingini í fólkavøkstrinum sæst, at býtið millum ríkisborgaraskapirnar er broytt. Meðan tað áður fyrst og fremst hava verið danskir ríkisborgarar, sum hava staðið fyri fólkavøkstrinum, hevur nú meginparturin av teimum, sum leggjast aftur í Føroyum, annan ríkisborgaraskap enn danskan.
text: #000005
text: Fólkatalið verður ávirkað av nettoflyting, sum er munurin millum tilflyting og fráflyting, og burðaravlopi, sum er munurin millum fødd og deyð. Vøksturin seinasta árið kemur av einum burðaravlopi á 197 fólk og eini nettoflyting á 444 fólk. Talvan niðanfyri vísir, at seinasta árið var lítil vøkstur í burðaravlopinum og lítil minking í nettoflytingini samanborið við undanfarna tíðarskeið.
text: #000006
text: Trendarnir vísa, at munurin millum tilflyting og fráflyting ikki er broyttur stórvegis seinastu mánaðarnar. Gongdin í tilflytingini minkaði nakað síðsta heyst, men hevur síðan tá staðið í stað – eins og gongdin í fráflytingini hevur. Nettoflytingin tykist tí inntil víðari at standa í stað. Trendurin í myndini niðanfyri lýsir gongdina í til- og fráflytingini.
text: #000007
text: Trendarnir vísa, at munurin millum fødd og deyð er vaksin seinastu mánaðarnar. Hesin spakuligi vøksturin í burðaravlopinum kemur aftan á stóru minkingina í fjør, sum stóðst av, at færri føddust og fleiri doyðu enn vanligt. Seinastu mánaðarnar er føðitalið spakuligani minkað. Deyðatalið er tó minkað meira, og sostatt veksur burðaravlopið. Trendarnir í myndini niðanfyri lýsa gongdina í føði- og deyðatalinum.
text: #000008
text: Ikki-danskir ríkisborgarar fleiri í tali
text: #000009
text: Danskir ríkisborgarar fylla ikki eins nógv í fólkavøkstrinum sum áður. Harafturímóti er talið av persónum, sum hava annan ríkisborgaraskap enn danskan, vaksandi. 86 prosent av teimum, sum løgdust aftur at fólkatalinum síðstu tvey árini, høvdu annan ríkisborgaraskap enn danskan. Broytingin sæst aftur í myndini niðanfyri.
text: #000010
text: Størsti vøkstur í størstu kommununum
text: #000011
text: Í nøkrum bygdum setir fólkatalið met mánaða fyri mánaða. Eitt nú kann nevnast, at fólkatalið á Toftum og á Strondum er farið upp um 1.000, og at fólkatalið í Syðrugøtu hevur rundað 500 fyri fyrstu ferð.
text: #000013
text: Sí fleiri tøl í talvuni niðanfyri, sum vísir fólkatalið í kommununum við tilhoyrandi bygdum 1. aug. 2022 og 2023.
text: #000014
text: Fólkatalið í kommunum og bygdum
text: #000015
text: Klædna- og skógvahandlar selja minni hóast lægri prísvøkstur
text: #000018
text: Innflutningurin heldur fram at minka
text: #000019